**19**

Na podlagi 19. člena Statuta Mestne občine Nova Gorica (Uradni list RS, št. 13/12, 18/17 in 18/19) ter 260. člena Zakona o urejanju prostora ZUreP-3 (Uradni list RS, št. 199/21 in 18/23 - ZDU-1O) je Mestni svet Mestne občine Nova Gorica na seji dne \_\_\_\_\_\_\_\_\_\_\_ sprejel

S K L E P

1.

Nepremičnine s parc. št. 1054/11, k.o. 2300 Trnovo, s parc. št. 1844, k.o. 2320 Prvačina in s parc. št. 4888/30, k.o. 2336 Branik pridobijo status grajenega javnega dobra v lasti Mestne občine Nova Gorica.

2.

Uprava Mestne občine Nova Gorica izda odločbo o pridobitvi statusa grajenega javnega dobra za nepremičnine navedene v 1. točki tega sklepa.

3.

Ta sklep velja takoj in se objavi na spletni strani Mestne občine Nova Gorica.

Številka: 4783-1/2023-

Nova Gorica, dne

Samo Turel

ŽUPAN

Številka: 4783-1/2023-19

Nova Gorica, dne 6. septembra 2023

O B R A Z L O Ž I T E V

Mestna občina Nova Gorica, Urad direktorja občinske uprave je po uradni dolžnosti uvedel postopek za pridobitev statusa grajenega javnega dobra v lasti Mestne občine Nova Gorica na nepremičninah s parc. št. 1054/11, k.o. 2300 Trnovo, s parc. št. 1844, k.o. 2320 Prvačina in s parc. št. 4888/30, k.o. 2336 Branik.

Po določbi 260. člena Zakona o urejanju prostora-ZUreP-3 (Uradni list RS, št. 199/21) se nepremičnini podeli status grajenega javnega dobra z ugotovitveno odločbo, ki jo na podlagi sklepa Mestnega sveta Mestne občine Nova Gorica po uradni dolžnosti izda Uprava Mestne občine Nova Gorica. Ko postane ta odločba pravnomočna, jo Mestna občina pošlje zemljiški knjigi.

Nepremičnina s parc. št. 1844, k.o. 2320 Prvačina je v zemljiški knjigi vpisana kot »javno dobro« brez lastnika. V naravi parcela predstavlja nekategorizirano občinsko cesto, ki se navezuje na kategorizirano državno cesto z oznako R1 204/1012. Krajevna skupnost Prvačina je podala pozitivno mnenje glede pridobitve statusa grajenega javnega dobra na predmetni nepremičnini.

**Priloga 1: Slikovno gradivo**

Nepremičnina s parc. št. 4888/30, k.o. 2336 Branik je v zemljiški knjigi vpisana kot »javno dobro« brez lastnika. V naravi parcela predstavlja nekategorizirano občinsko cesto, ki se navezuje na kategorizirano državno cesto z oznako R3 618/6807. Krajevna skupnost Branik na poziv organa za podajo mnenja ni odgovorila, kar skladno z 52. členom Statuta Mestne občine Nova Gorica in 7. členom Odloka o krajevnih skupnostih Mestne občine Nova Gorica (Uradni list RS, št. 13/12) pomeni, da se s predlagano pridobitvijo statusa javnega dobra strinja.

**Priloga 2: Slikovno gradivo**

Nepremičnina s parc. št. 1054/11, k.o. 2300 Trnovo je v zemljiški knjigi vpisana kot »splošno ljudsko premoženje«. V naravi parcela predstavlja nekategorizirano občinsko cesto, ki se navezuje na kategorizirano državno cesto z oznako R3 608/1067. Krajevna skupnost Trnovo je podala poziv za zemljiškoknjižno ureditev lastništva na predmetnem zemljišču, zato se šteje, da se s predlagano pridobitvijo statusa javnega dobra strinja.

**Priloga 3: Slikovno gradivo**

**Mestnemu svetu Mestne občine Nova Gorica predlagam, da predloženi sklep obravnava in sprejme.**

Samo Turel

ŽUPAN

PRIPRAVILI:

Mija Vules

Višja svetovalka za premoženjske zadeve

Tjaša Harej Pavlica

Vodja službe za premoženjske zadeve

Priloga:

* PISO izris 3x